stanford-oval/wikipedia huggingface dataset:
בריאן גראתי
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | חוק וסדר | פיליפ לודוויק | פרק: "Hate" |
| 1999 | הסופרנוס | קאונטר בוי | פרק: "The Legend of Tennessee Moltisanti" |
| 2001 | אד | ארי | פרק: "Windows of Opportunity" |
| 2010, 2015 | חוק וסדר: מדור מיוחד | פיטר באטלר / שון רומן | 2 פרקים |
| 2012 | דם אמיתי | בריאן אלר | 3 פרקים |
| 2013 | אימפריית הפשע | וורן נוקס / ג'ים טוליבר | תפקיד חוזר (עונה 4); 10 פרקים |
| 2014 | ריי דונובן | ג'ים | תפקיד חוזר (עונה 2); 9 פרקים |
| 2016-2014, 2020 | שיקגו PD | שון רומן | תפקיד ראשי (עונות 3-2); תפקיד אורח (עונה 7); 47 פרקים |
| 2020-2014 | שיקגו FIRE | שון רומן | 9 פרקים |
| 2016-2015 | שיקגו MED | שון רומן | 3 פרקים |
| 2018 | רצח אופי | תאודור רוזוולט | תפקיד ראשי (עונה 1); 10 פרקים |
| 2020 | Briarpatch | ג'יני קולדר | תפקיד ראשי; 10 פרקים |
| 2020 | הנמלט | קולין מרפי | תפקיד ראשי; 14 פרקים |
| 2020-הווה | שמיים גדולים | רונלד פרגמן | תפקיד ראשי (2 עונות); 32 פרקים |
| 2022 | גזלייט | פיטר | סדרה עתידית של Starz |
| 2022 - טרם | 1923 | זיין |  |
גהאט

טקס הינדואי על מדרגות גהאט בוואראנסי
גהאט דאסאשוומאד המפורסם על נהר הגנגס בוואראנסי
גהאט לשריפת גופות בפאשופטינאת ליד קטמנדו בנפאל
במדינות דרום אסיה, המושג גהאט משמעו מדרגות. בהשאלה, מדרגות המובילות לגוף מים, כשלרוב מדובר על נהר קדוש, אגם קטן או לנהר רחב ידיים.
המונח "גהאט" מתאר מדרגות היורדות לגוף מים בו נעשים טקסי טוהרה. גהאטות ישנן למשל בערים קדושות השוכנות על שפת הגנגס, כמו ואראנסי והרידוואר, שבהם ישנן מדרגות המובילות אל הנהר. המושג "גהאט" משמש גם לתיאור אזורים הרריים כמו הרי גהאט המערביים והמזרחיים. מקור המילה הוא מהשפות הדראווידיות, ביניהן המילה הטמילית kattu (צלע הר, סכר), המילה הקאנדית gatta (רכס הרים) והמילה הטלוגית katta (סכר, סוללה).
הגהאטות משמשות למטרות רחצה וניקוי וכן למטרות דתיות (טקסי טבילה וטיהור). ישנן גם גהאטות המיועדות לשריפת גופות על הנהר, כך שהאפר נשטף על ידי מימי הנהר. דוגמה לגהאט ידועה מסוג זה היא ראג' גהאט בדלהי בסמוך לנהר הקדוש יאמונה שבו נשרפו גופות מנהיגי הודו וביניהם גופתו של מהאטמה גנדי.
גהאטות מפורסמות לאורך הגנגס ידועות בשם "הגהאטות של ואראנסי" או "גאהטות של הגנגס". במדינת מאדהיה פרדש במרכז הודו ישנן כמה גהאטות ידועות נוספות לאורך נהר נרמדה. אנשים שגרים על שפת הגהאט ידועים כ"גהאטים".
מנהיג המפלגה השמרנית (הממלכה המאוחדת)

| --- | --- |

קמי בדנוק מנהיגת המפלגה השמרנית הבריטית הנוכחית
 איוש נוכחי:  קמי בדנוק
 תאריך כניסה לתפקיד:  2 בנובמבר 2024
 דרכי מינוי:  בחירה ישירה
 ייסוד המשרה:  1834
 www.conservatives.com
 
מנהיג המפלגה השמרנית (באנגלית: Leader of the Conservative Party; רשמית "מנהיג המפלגה השמרנית והיוניוניסטית") היא המשרה הבכירה ביותר בשורות המפלגה השמרנית הבריטית. קמי בדנוק מכנהת כמנהיגת המפלגה השמרנית מאז 2 בנובמבר 2024 לאחר שגברה על חמישה מתמודדים אחרים. רישי סונאק, שכיהן בעבר כראש ממשלת הממלכה המאוחדת כיהן בתפקיד זה החל מ-24 באוקטובר 2022, בעקבות ניצחונו בבחירות המקדימות לראשות המפלגה (אנ'). קודמתו, ליז טראס, התפטרה מראשות המפלגה ב-20 באוקטובר 2022, 45 יום לאחר בחירתה.
מאז הקמת המפלגה ב-1834 עד שנת 1922, לא הוענק למנהיג המפלגה השמרנית תפקיד רשמי; מנהיג המפלגה כיהן בפרלמנט ואם כיהן גם כראש ממשלה, מעמדו היה גבוה יותר. אולם לא היה תפקיד רשמי של "מנהיג השמרנים" עד לשנת 1922. החל מ-1922, מנהיג המפלגה השמרנית נבחר באופן רשמי, גם אם המפלגה נמצאה באופוזיציה. בתחילה, מנהיג המפלגה מונה על ידי חברים בכירים אחרים במפלגה. תהליך זה עבר בהדרגה דמוקרטיזציה בסוף המאה ה-20. בשנת 1965, המינוי נקבע בהצבעה של חברי המפלגה בפרלמנט, ובשנת 1998 נפתחה בפני כל חברי המפלגה אפשרות להכריע בין שני המועמדים האחרונים שנבחרו על ידי חברי הפרלמנט, כאשר המועמדים נדרשו לאסוף מאה חתימות. תחת חוקי המפלגה, חבריה יכולים להצביע להנהגת המפלגה גם אם אינם אזרחי הממלכה המאוחדת, אינם חיים בבריטניה ואין להם זכות הצבעה בבחירות הכלליות.
ארבע נשים כיהנו כמנהיגות המפלגה: מרגרט תאצ'ר, תרזה מיי וליז טראס שכיהנו גם כראש הממשלה וקמי בדנוק שנבחרה לתפקיד בנובמבר 2024 ומכהנת כיו"ר האופוזיציה. רישי סונאק היה למנהיג המפלגה הראשון ממוצא דרום אסייתי.
ראו גם

מנהיג מפלגת הלייבור (הממלכה המאוחדת)
לינדה סרסור

| --- | --- |

 לידה:  19 במרץ 1980 (בת 44) ברוקלין, ארצות הברית 
 מדינה:  ארצות הברית 
 מקום מגורים:  ביי רידג' 
 השכלה:  הקולג הקהילתי של קינגסבורו  ברוקלין קולג' 
 מפלגה:  המפלגה הדמוקרטית 
 השקפה דתית:  אסלאם סוני 
 
לינדה סרסור (באנגלית: Linda Sarsour; נולדה ב- 19 במרץ 1980) היא פעילה פוליטית מוסלמית-אמריקאית ממוצא פלסטיני והמנכ"לית לשעבר של האגודה הערבית-האמריקנית של ניו יורק.
ביוגרפיה > חיים אישיים

סרסור היא הבכורה מבין שבעה ילדים שנולדו לזוג פלסטינים מהגרים מאל-בירה. היא גדלה בסאנסט פארק, בברוקלין, והלכה לתיכון ג'ון ג'יי בפארק סלופ, ברוקלין. לאחר שסיימה את לימודיה בבית הספר, היא לקחה קורסים בקולג' הקהילתי של קינגסבורו ובברוקלין קולג' במטרה להיות מורה לאנגלית. התחתנה באמצעות שידוך עם מהגר פלסטיני מאל-בירה. לפי סרסור התומכת בשידוכים, "בקהילה שלנו, לא רק שעליך למצוא בן זוג שהוא ערבי ומוסלמי, אלא להיות גם פלסטיני ומאותו הכפר".
רבים מבני משפחתה של סרסור באל-בירה הם תומכי חמאס. חלק אף נידונו לשנות מאסר ארוכות, על פי סרסור קרוב משפחת אחד מרצה עונש של 99 שנים, דוד שלה נידון ל-25 שנה, ואחיה החורג  ריצה 12 שנים בבית הסוהר בישראל בשל חברותו בחמאס. סרסור מכנה אותם "קורבנות הכיבוש הישראלי", ותושאלה בקשר לכך על ידי הרשויות האמריקאיות.
סרסור נשואה ואם לשלושה. מתגוררת בביי רידג', ברוקלין, ניו יורק.
ביוגרפיה > חיים מקצועיים

מעט לפני פיגועי 11 בספטמבר, החלה להתנדב באגודה הערבית אמריקנית של ניו יורק (AAANY), בעידודה של קרובת משפחתה בסמה אטווה שהייתה המנכ"לית של הארגון. ב-2005, סרסור הייתה מעורבת בתאונת דרכים עם משאית, בעת שנהגה ברכב עם אטווה ושני נוסעים אחרים, בדרך חזרה לניו יורק מפתיחת מוזיאון ערבי-אמריקאי בדירבורן. בתאונה, סטה רכבה של סרסור מהכביש המהיר, אטווה נהרגה, שני הנוסעים האחרים נפצעו, וסרסור יצאה כמעט בלי פגע. זמן קצר לאחר מכן מונתה למנכ"לית הארגון במקום אטווה. סרסור פעלה להשגת הכרה בחגים המוסלמיים בבתי ספר ציבוריים של ניו יורק, ופעילותה נחלה הצלחה: כיום סגורים בתי הספר הציבוריים בחגים עיד אלפיטר וחג הקורבן.
סרסור הופיעה ב"מונולוגי החיג'ב", קטע אומנותי המבוסס על סיפורים בנושא רעלות.
ב-2014, כאשר יצאה עם עמיתה ממשרדי ה-AAANY, העירה אדם חסר בית שישן בכניסה למשרד. חסר הבית צעק לעברה, "אתם כורתים ראשים של אנשים", ו"אני אכרות לכם את הראש...", קרא קריאות גנאי, ואף זרק לעברה ולעבר העמיתה פח אשפה. העמיתה של סרסור התקשרה מיד למשטרה, אך שוטרים הגיעו לחנות סמוכה רק כעבור 45 דקות. לאחר שדיווחה בטוויטר על התקיפה כפשע שנאה, היא הלכה לפגישה שתוכננה עוד קודם לכן עם ראשי משטרת ניו יורק. בפגישה התלוננה על חוסר הטיפול באירוע, ובעקבות כך נשלחו חוקרי פשעי שנאה למקום וחסר הבית נעצר. האירוע סוקר בהרחבה בתקשורת בארצות הברית ואף בתקשורת הבינלאומית כפשע שנאה. לעומת זאת, הקהילה המקומית, שראתה בחסר הבית אדם חולה נפש שעל-פי-רוב אינו מזיק, התגייסה לטובתו. האשמתו בפשעי שנאה הייתה עלולה להכניסו לשבע שנות מאסר, ועל כן ניסו חברי הקהילה להגן עליו מאישום כזה. חברי הקהילה הפגינו לפני תחנת המשטרה, טענו שסרסור הייתה צריכה להכיר את חסר הבית שהיה ידוע היטב בקהילה, וניהלו קמפיין אינטרנטי לשחרורו תחת ההאשטאג #FreeBobo. בסופו של דבר, בעקבות הקמפיין, הורשע חסר הבית אך נשלח למסגרת טיפולית לבעיות אלכוהול וסמים בהסכמתה של סרסור.
בתחילת 2017 פרשה סרסור מתפקידה באגודה הערבית האמריקנית של ניו יורק על מנת להתרכז בפוליטיקה הארצית בארצות הברית.
בדצמבר 2017, האשימה את סרסור עובדת לשעבר באגודה, כי לא טיפלה באופן נאות בתלונתה נגד מתנדב במשרדי ה-AAANY, שהתקיף ושהטריד אותה מינית ב-2009. על-פי העובדת לשעבר, סרסור אמרה ש"הטרדה מינית לא קורית לנשים הנראות כמוך", שהיא "מוסלמית רעה", ושהנילון "מוסלמי טוב" ש"תמיד הולך למסגד". סרסור אישרה שטיפלה בתלונה ב-2009, אך דחתה את טענות העובדת לשעבר וטענה שאין להן בסיס.
ליליאן מולר גילברת

| --- | --- |

 לידה:  25 במאי 1878 אוקלנד, ארצות הברית 
 פטירה:  2 בינואר 1972 (בגיל 93) פיניקס, ארצות הברית 
 שם לידה:  Lillie Evelyn Moller 
 ענף מדעי:  ניהול מדעי, פסיכולוגיה, ספרות 
 מקום לימודים:  אוניברסיטת קליפורניה בברקלי  אוניברסיטת בראון  תיכון אוקלנד 
 מוסדות:  אוניברסיטת ויסקונסין-מדיסון  אוניברסיטת פרדו 
 פרסים והוקרה:  היכל התהילה הלאומי לנשים (1995)  מדליית הנרי לאורנס גאנט (1944)  מדליית הובר (1966)  פרס וושינגטון (1954) 
 בן או בת זוג:  פרנק בנקר גילברת 
 צאצאים:  פרנק בנקר גילברת הבן, ארנסטין גילברת קארי, רוברט מולר גילברת 
 מספר צאצאים:  12 
 
ליליאן מולר גילברת
ליליאן מולר גילברת (באנגלית: Lillian Moller Gilbreth;‏ 24 במאי 1878 - 2 בינואר 1972) הייתה מהנשים הראשונות שעבדו כמהנדסות והייתה בעלת תואר Ph.d. נודעה גם כפסיכולוגית הארגונית הראשונה.
ביוגרפיה

נולדה בשם ליליאן אוולין מולר. ב-1900 סיימה תואר ראשון באוניברסיטת קליפורניה בברקלי. ב-1902 סיימה תואר שני באותה אוניברסיטה. גילברת סיימה את הדיסרטציה שלה, "הפסיכולוגיה של הניהול", באוניברסיטת קליפורניה, על מנת לקבל תואר דוקטורט, אך לא קיבלה אותו מכיוון שלא השלימה את דרישות ההתמחות. במהלך חייה קיבלה גילברת 22 תוארי כבוד מאוניברסיטאות כגון פרינסטון, בראון ומישיגן.
בשנת 1904 נישאה לפרנק בנקר גילברת (1868-1924). נולדו להם 12 ילדים, שאחד מהם נפטר בילדותו. בספרים שכתבו, Cheaper By The Dozen ו-Their Toes, מספרים שניים מהילדים על אורח חייהם בקרב משפחתם הגדולה.
בני הזוג נחשבים חלוצים בתחום הנדסת תעשייה. הם היו שותפים בחברת ייעוץ בתחום הניהול בשם "גילברת בע"מ", שעסקה בחקר הזמן והתנועה.
ליליאן גילברת שימשה גם כמרצה באוניברסיטת פרדו, בקולג' ההנדסה של ניוארק ובאוניברסיטת ויסקונסין–מדיסון. היא נחשבת "הגברת הראשונה של ההנדסה", והייתה לאישה הראשונה שנבחרה לאקדמיה הלאומית להנדסה. היא שימשה כיועצת לענייני הגנה אזרחית, ייצור במלחמה ושיקום של נכים פיזית, עבור מספר נשיאים של ארצות הברית - הובר, רוזוולט, אייזנהואר, קנדי וג'ונסון.
לאחר מותה של גילברת, הוציאה רשות הדואר האמריקנית בול לזכרה, בשנת 1984. תצוגה קבועה לזכרה ולזכר בעלה מתקיימת במוזיאון הלאומי להיסטוריה אמריקנית - סמית'סוניאן, ודיוקנה מוצג בגלריה הלאומית לפורטרטים בארצות הברית.
לקריאה נוספת

Gilbreth, Lillian, As I Remember: An Autobiography, Engineering & Management Press, 1998, ISBN 0-89806-186-5
Lancaster, Jane, Making Time: Lillian Moller Gilbreth, A Life Beyond "Cheaper by the Dozen", Northeastern University Press, 2004, ISBN 1-55553-612-3
Graham, Laurel D. 1994. "Critical Biography Without Subjects and Objects: An Encounter with Dr. Lillian Moller Gilbreth", The Sociological Quarterly 35:621-643.
Sullivan, Sherry. 1995. "Management's Unsung Theorist: An Examination of the Works of Lillian M. Gilbreth", Biography 18: 31-41.
Yost, Edna. 1943. "Lillian Moller Gilbreth", in American Women in Science. Philadelphia: Frederick A. Stokes.
Lancaster, Jane. "O Pioneer", Brown Alumni Monthly 96(5) February 1996. Biography
הערות שוליים

↑  James Gifford, [http://www.thegilbreths.com/family.php You're Beyond Cheaper by the Dozen...
  Welcome to the Real Gilbreth Family!], The Gilbrths (באנגלית)
↑  אם ל-12 וחלוצת הניהול המודרני: הסיפור שלא יפתיע אף אימא, באתר פוליטיקלי קוראת, ‏2020-04-24
| --- | --- |
בקרת זהויות :  NLI: 987007278904205171  PLWABN: 9810563575205606  BnF: cb12445642r (data)  GND: 118539272  ISNI: 0000 0001 1063 2093  LCCN: n50027901  NARA: 10580320  NKC: xx0208356  NTA: 146336836  SNAC: w6f18x0d  SUDOC: 152514422  Trove: 833476  VIAF: 54242008   WorldCat (עם VIAF): 54242008
ניקו ויליאמס (כדורגלן ולשי)

ניקו שיי ויליאמס (באנגלית: Neco Shay Williams; נולד ב-13 באפריל 2001 ברקסהאם שבוויילס) הוא כדורגלן ולשי, המשחק בעמדת המגן השמאלי בנוטינגהאם פורסט בנבחרת ויילס.
קריירת מועדונים

ויליאמס גדל במחלקת הנוער של ליברפול מהפרמייר ליג.
ב-30 באוקטובר 2019 ערך ויליאמס את הופעת הבכורה שלו בקבוצה הבוגרת של ליברפול, בניצחון בדו-קרב בעיטות עונשין נגד ארסנל במסגרת גביע הפוטבול ליג. ב-24 ביוני 2020 ערך ויליאמס את הופעת הבכורה שלו בפרמייר ליג, כשהחליף את טרנט אלכסנדר-ארנולד בניצחון 0–4 על קריסטל פאלאס במסגרת המחזור ה-31. בעונתו הראשונה בקבוצה הבוגרת ערך ויליאמס שש הופעות ליג.
ב-3 בנובמבר 2020 ערך ויליאמס את הופעת הבכורה שלו בליגת האלופות, כשהחליף את טרנט אלכסנדר-ארנולד בניצחון 0–5 על אטאלנטה במסגרת שלב הבתים לעונת 2020/2021. בעונתו השנייה בקבוצה הבוגרת ערך ויליאמס שש הופעות ליגה נוספות, והוסיף ארבע הופעות בליגת האלופות.
ב-31 בינואר 2022 הושאל לפולהאם לחצי עונה. הוא כבש את שעריו הראשונים בקבוצה כשכבש צמד ב-5 במרץ בניצחון 1–5 על סוונסי סיטי. בסיום העונה עלה עמה לפרמייר ליג וחזר לליברפול.
ב-11 ביולי 2022 חתם בנוטינגהאם פורסט לעונה אחת. ב-6 באוגוסט ערך הופעת בכורה בקבוצה, בהפסד 0–2 לניוקאסל יונייטד.
קריירה בינלאומית

ב-3 בספטמבר 2020 ערך ויליאמס את הופעת הבכורה שלו בנבחרת ויילס, בניצחון 0–1 על נבחרת פינלנד במסגרת ליגת האומות 2020/2021. ב-6 בספטמבר 2020 הבקיע ויליאמס את שער הבכורה שלו בנבחרת, בניצחון 0–1 על נבחרת בולגריה, גם הוא במסגרת ליגת האומות.
ויליאמס זומן לסגל נבחרת ויילס לקראת טורניר יורו 2020.
נכלל בסגל נבחרת ויילס לטורניר מונדיאל 2022.
הערות שוליים

↑  Nottingham Forest Football Club, Forest secure Wales international Williams, Nottingham Forest Football Club
↑  Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
| נבחרת ויילס – יורו 2020 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
| נבחרת ויילס – מונדיאל 2022 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
מוחמד אבו סמרה

| --- | --- |
 השקפה דתית:  אסלאם 
 
מוחמד אבו סמרה (בערבית: محمد أبي سمرا) הוא המזכיר הכללי של המפלגה האסלאמית (אנ'), במצרים, שהיא הזרוע הפוליטית של הג'יהאד האסלאמי המצרי.
ביוגרפיה

אבו סמרה הצהיר בראיון כי האחים המוסלמים במצרים (אנ') לא הצליחו ליישם את חוקי השריעה וכי הוא תומך בהחלפת ממשלתו של מורסי, אך בד בבד קרא למרד אם הוא יודח בכוח. החל מספטמבר 2013 הוא קרא להפגנות והתנער מפעולותיהן של קבוצות ג'יהאד בסיני. אבו סמרה טען כי "נוצרים רודפים אותו". בנוסף מתנגד לחזרתם למצרים של יהודים ישראלים, צאצאי יהודי מצרים. לדבריו, לפי חוקי השריעה יהודים צריכים להיהרג על ידי מוסלמים. עוד טען כי הוא מתנגד לארגון "אנסאר בית אל-מקדיס, השלוחה של המדינה האסלאמית בסיני, אך תומך בג'יהאד נגד לא-מוסלמים.
הערות שוליים

↑  "Salafist Front calls on NASL to suspend activities". Cairo Post. 30 באפריל 2014. נבדק ב-30 באפריל 2014. {{cite news}}:  (עזרה)
↑  "The new Islamist scene in Egypt". Al-Ahram Weekly On-line. 23 ביוני 2011. נבדק ב-30 באפריל 2014. {{cite news}}:  (עזרה)
↑  "Activists claim 1 million signatures supporting military takeover". Egypt Independent. 11 באפריל 2013. נבדק ב-30 באפריל 2014. {{cite news}}:  (עזרה)
↑  "Egypt: Jihadist Figure Threatens Islamic Revolution if Mursi Overthrown". Cairo Al-Akhbar. 11 ביוני 2013. נבדק ב-7 בספטמבר 2013. {{cite news}}:  (עזרה)
↑  "الحزب الإسلامي يختار ممثلًا جديدًا له في "تحالف الشرعية"". Al Masry Al Youm. 30 בספטמבר 2013. נבדק ב-30 באפריל 2014. {{cite news}}:  (עזרה)
↑  "Islamic Jihad vows to fight the Jews if they return to Egypt". Egypt Independent. 3 במרץ 2013. נבדק ב-14 באוקטובר 2014. {{cite news}}:  (עזרה)
| --- | --- |
בקרת זהויות :  NLI: 987007298498305171  BnF: cb135230388 (data)  CiNii: DA13032098  GND: 133804062  ISNI: 0000 0000 8154 1802  LCCN: nr91021698  NTA: 155610856  RERO: 02-A027211245  SUDOC: 067070515  VIAF: 74010024   WorldCat (עם VIAF): 74010024 
ערך זה הוא קצרמרבנושא אישים ובנושא מצרים. אתם מוזמנים לתרום לוויקיפדיה ו.
ריד מילר

| --- | --- |
אין תמונה חופשית
 לידה:  27 בנובמבר 1999 (בן 24) צ'טנוגה, ארצות הברית 
 מדינה:  ארצות הברית 
 עיסוק:  שחקן קולנוע וטלוויזיה
 פרופיל ב-IMDb
 
ריד מילר (באנגלית: Reid Miller; נולד ב-27 בנובמבר 1999) הוא שחקן קולנוע וטלוויזיה אמריקאי.
ביוגרפיה

מילר נולד בצ'טנוגה, טנסי ב-27 בנובמבר 1999. בילדותו עברה המשפחה למערב טקסס.
קריירה

תפקידו הראשון היה בשנת 2014 בפרק בסדרת הטלוויזיה האמריקאית "About a Boy". באותה שנה שיחק בשלושה סרטים קצרים.
בשנת 2015 מילר שיחק בפרק בסדרת הטלוויזיה "Get Educated" ונתן את קולו למשחק הווידאו "G Rated Fight Club ". באותה שנה שיחק בתפקידים ראשיים בסדרת הטלוויזיה "The Fourth Door" ובמיני סדרה "Playhouse of Cards".
בשנת 2016 התארח בפרק בסדרת המתח "מחשבות פליליות" ובסדרה "Mr Student Body President".
בשנת 2017 שיחק בתפקיד ראשי בסדרת הטלוויזיה "Play By Play".
משנת 2018 עד 2019 שיחק בתפקיד ראשי בסדרת הרשת "נערה ושמה ג'ו". בשנת 2019 התארח בסדרה "את" של נטפליקס.
בשנת 2020 שיחק בתפקיד ראשי בסרט "ג'ו בל". בסרט מגלם ריד את בנו של ג'ו בל (מארק וולברג), ג'יידן. הסרט מבוסס על סיפורו האמיתי של ג'ו בל, אדם שיצא לטיול ברחבי ארצות הברית כדי להעלות את המודעות לבריונות עקב התאבדות בנו ג'יידן, שהיה קורבן לבריונות הומופובית.
בשנת 2022 גילם את בראד בסדרה הקומית של נטפליקס, "בו ביץ'" (אנ') שבוטלה לאחר עונה אחת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | פרדי (אנ') | דני |  |
| 2018 | Santa Jaws | קודי |  |
| 2020 | ג'ו בל | ג'יידן בל |  |
| 2022 | A Little White Lie | דילן |  |
| 2023 | Who Are You People | ארתור |  |
| 2023 | The Bell Keeper | ליאם |  |
| 2024 | Almost Popular | בובי רוברטס |  |
| 2024 | Feeling Randy | רנדי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | רווק פלוס ילד | ילד בפארק | פרק: "About a Boy's Dad" |
| 2015 | Get Educated | מיקי הצעיר | סדרת רשת; פרק: "First Day of School" |
| 2015 | The Fourth Door | קולין | סדרת רשת; 12 פרקים |
| 2015 | Playhouse of Cards: The Web Series | פרנק אנדרווד | סדרת רשת; 4 פרקים |
| 2016 | מחשבות פליליות | אדם מוריסי | פרק: "Devil's Backbone" |
| 2016 | Mr. Student Body President | איוון ברגדורף | סדרת רשת; 2 פרקים |
| 2017 | יום אימונים מסוכן (אנ') | לוק הצעיר | פרק: "Faultlines" |
| 2017 | משפחת פוסטר | אנדי | פרק: "Telling, |
| 2017–2019 | Play by Play | פיט היקי | תפקיד ראשי (3 עונות); 24 פרקים |
| 2018 | Don't Go Alone | טומי | סדרת רשת; פרק: "Don't Go to a Haunted House Alone" |
| 2018–2019 | A Girl Named Jo | אלן אלוורז | סדרת רשת; 18 פרקים |
| 2019 | את | גוטצ' | פרק: "The Good, the Bad, & the Hendy" |
| 2022 | בו ביץ' (אנ') | בראד | 7 פרקים |
| 2023 | נאשמים (אנ') | דני | פרק: "Danny's Story" |
הערות שוליים

↑  Christi Carras, Variety, Variety, ‏2 באפריל 2018
↑  Kevin Slane, "Mark Wahlberg got ‘as thin as possible’ for new movie".
לאורה באסי

| --- | --- |

 לידה:  29 באוקטובר 1711 בולוניה, מדינת האפיפיור 
 פטירה:  20 בפברואר 1778 (בגיל 66) בולוניה, מדינת האפיפיור 
 ענף מדעי:  פיזיקה  אנטומיה  ביולוגיה  רפואה
 מקום מגורים:  מדינת האפיפיור מדינת האפיפיור
 מקום קבורה:  Corpus Domini, Bologna 
 מקום לימודים:  אוניברסיטת בולוניה 
 מוסדות:  אוניברסיטת בולוניה 
 
לאורה באסי
לאורה מריה קתרינה באסי (באיטלקית: Laura Maria Caterina Bassi; ‏31 באוקטובר 1711 – 20 בפברואר 1778) הייתה מדענית איטלקייה, האישה הראשונה בעולם שזכתה במשרה אוניברסיטאית בתחום המדעים. היא קיבלה תואר דוקטור מטעם אוניברסיטת בולוניה במאי 1732, שהיה התואר האקדמי השלישי בלבד שהוענק מעולם לאשה על ידי אוניברסיטה אירופאית. היא הייתה האישה הראשונה שכיהנה כפרופסור לפיזיקה באוניברסיטה אירופאית, והראשונה לה הוצעה משרת הוראה באוניברסיטה באירופה.
עבודותיה

באסי פרסמה רק ארבע עבודות מחקר (בלטינית) במשך חייה:
Miscellena, 1732. The international Center for the History of Universities and Science (CIS), University of Bologna
de aeris compression (1745)
de problemate quodam hydrometrico and de problemate quodam mechanico (1757)
de immixto fluidis aere (1792)
הנצחה

לאחר מותה הוכן פסל שיש בדמותה שהוצב מעל חדר הימאים במכון.
מכתש בקוטר 31 ק"מ בנוגה נושא את שמה. כמו כן יחד קרויים על שמה בית ספר תיכון ורחוב בבולוניה.
ב-17 באפריל 2021 פרסם מנוע החיפוש של גוגל, דודל המנציח את פועלה.
עצב הגרון החוזר

| --- | --- |

מסלולו של עצב הגרון החוזר השמאלי
 שיוך:  עצב, branch of vagus nerve, ישות אנטומית מסוימת 
 תיאור ב:  האנטומיה של גריי (מהדורה 20) (912) 
 מזהים
 לטינית (TA98):  n. laryngeus recurrens 
 טרמינולוגיה אנטומיקה:  A14.2.01.166 
 TA2 (2019):  6344 
 FMA:  6246 
 קוד MeSH:  A08.800.050.050.925.450.700 
 מזהה MeSH:  D012009 
 מערכת השפה הרפואית המאוחדת:  C0242474 
 
עצב הגרון החוזר (באנגלית: recurrent laryngeal nerve, ובראשי תיבות RLN) הוא ענף של עצב הוואגוס (עצב הגולגולת X), הקשור לשרירים הפנימיים של בית הקול בגרון, למעט שרירי בלוטת התריס. ישנם שני עצבי גרון חוזרים, בימין ובשמאל. העצב הימני והשמאלי אינם סימטריים – השמאלי עובר בלולאה מתחת לקשת אבי העורקים, והימני עובר בלולאה מתחת לעורק התת-בריחי הימני ואז פונה חזרה לכיוון הראש. שניהם עוברים לצד קנה הנשימה. בקרב יונקים, הם בין העצבים הבודדים שמהלכם חוזר והם נעים בכיוון ההפוך לעצב ממנו הם מסתעפים, עובדה שממנה הם מקבלים את שמם. עיצוב מוזר זה של עצבים הוא דוגמה להתפתחות איברים בצורה של היסטוריה אבולוצונית – העיצוב שהיה נראה פשוט והגיוני בקרב דגים, הלך והפך ל"עיצוב לא תבוני" עקב הדרך שבה התפתחות עוברית של גופי בעלי חיים משתנה – במהלך אבולוציוני רציף וללא יכולת לחזור "אל שולחן השרטוט".
עצבי הגרון החוזרים מספקים תחושה לגרון שמתחת למיתרי הקול, מסתעפים למקלעת הלב העמוקה (deep cardiac plexus), לקנה הנשימה, לוושט ולשרירי המכווצים התחתונים (inferior constrictor muscles). שרירי הקריקואריטנואידים האחוריים (posterior cricoarytenoid muscles), השרירים היחידים שיכולים לפתוח את מיתרי הקול, מעוצבבים על ידי עצב זה.
עצבי הגרון החוזרים הם העצבים של קשת הלוע השישית. קיומו של עצב הגרון החוזר תועד לראשונה על ידי הרופא גלנוס.
מבנה

עצבי הגרון החוזרים מסתעפים מעצב הוואגוס, ובמיקומיהם יחסית אליו הם מקבלים את שמותיהם; המונח "חוזר" (re) ו"לרוץ" (currere), מציינים שהם נעים בכיוון ההפוך לעצבי הוואגוס שמהם הם מסתעפים. עצבי הוואגוס יורדים אל בית החזה, ועצבי הגרון החוזרים שבים ועולים ומגיעים עד לגרון.
עצבי הוואגוס, שמהם מסתעפים עצבי הגרון החוזרים, יוצאים מהגולגולת בפוראמן (נקב) הצוואר ונעים בתוך מעטפת הצוואר לצד עורקי הצוואר דרך הצוואר. עצבי הגרון החוזרים מסתעפים מהוואגוס: השמאלי – בקשת אבי העורקים, והימין – בעורק התת-בריחי הימני. עצב הגרון החוזר השמאלי עובר לפני הקשת, ואז עובר בקשת מתחתיה ומאחוריה. לאחר הסתעפות, העצבים עולים בחריץ במפגש של קנה הנשימה והוושט.  לאחר מכן הם עוברים מאחורי החלק האחורי האמצעי של האונות החיצוניות של בלוטת התריס ונכנסים לגרון מתחת לשריר המכווץ התחתון (inferior constrictor muscle),  ועובר לתוך הגרון מאחורי מפרק הקריקוטירואיד. זהו עצב הגרון התחתון.
בניגוד לעצבים האחרים בגרון, עצבי הגרון החוזרים הימני והשמאלי חסרים סימטריה דו-צדדית. עצב הגרון החוזר השמאלי ארוך יותר מהימני, מכיוון שהוא חוצה מתחת לקשת אבי העורקים ברצועת אבי העורקים (ligamentum arteriosum).
מבנה > גרעין

הסיבים המוטוריים הסומטיים המעצבבים את שרירי הגרון ושרירי הלוע ממוקמים בגרעין האמביגיוס שבתצורה הרשתית ויוצאים מהמדולה (המוח המוארך) בשורש הגולגולתי של עצב העזר. סיבים חוצים ומצטרפים לעצב הוואגוס בפוראמן (נקב) הצוואר.  גופי תאים תחושתיים ממוקמים בגנגליון הצוואר התחתון, והסיבים מסתיימים בגרעין הבודד (solitary nucleus).  סיבים פאראסימפתטיים של מקטעים של קנה הנשימה והוושט בצוואר, מקורם בגרעין הגבי של העצב התועה.
מבנה > התפתחות

במהלך התפתחות האדם וכל החולייתנים, נוצרה סדרה של זוגות קשתות לוע בעובר המתפתח. אלה מקרינות קדימה מהחלק האחורי של העובר לכיוון החלק הקדמי של הפנים והצוואר. כל קשת מפתחת עורק משלה, עצב השולט בקבוצת שרירים נפרדת ורקמת השלד. הקשתות ממוספרות מ-1 עד 6, כאשר 1 היא הקשת הקרובה ביותר לראש העובר, והקשת החמישית קיימת רק באופן חולף.
קשתות 4 ו-6 מייצרות את סחוסי הגרון. העצב של הקשת השישית הופך לעצב הגרון החוזר. העצב של הקשת הרביעית מוליד את עצב הגרון העליון. העורקים של הקשת הרביעית, היוצאים בין העצבים של הקשת הרביעית והשישית, הופכים לקשת השמאלית של אבי העורקים ולעורק התת-שוקי הימני. העורקים של הקשת השישית נמשכים כמו הצינור העורקי (ductus arteriosus) משמאל, ונמחקים מימין.
לאחר הלידה, הצינור העורקי נסוג ליצירת הרצועה העורקית (ligamentum arteriosum). במהלך הגדילה, העורקים הללו יורדים למקומם הסופי בחזה, ויוצרים את הנתיבים המוארכים החוזרים ונשנים.